'நன்மையின் தொடர்ந்தார்க்கு உண்டோ , கேடு? நான்முகத்தோன் ஆதி தொன்மையின் தொடர்ந்த வாய்மை அறத்தொடும் துறந்திலோரை, அன் வயித்து, ஓரும் தீய அவுணர் அல்லாரை, அந் நாள், தன் வயிற்றகத்து வைத்துத் தந்தது, அச் சீயம், தாயின்.	136 'பேருடை அவுணர் தம்மைப் பிறை எயிற்று அடக்கும்; பேரா, பாரிடைத் தேய்க்கும்; மீளப் பகிரண்டத்து அடிக்கும்; பற்றி, மேருவில் புடைக்கும்; மாள, விரல்களால் பிசையும்; வேலை நீரிடைக் குமிழி ஊட்டும்; நெருப்பிடைச் சுரிக்க நீட்டும்;	137